stanford-oval/wikipedia huggingface dataset:
โรแลนโด กีรองโก
ประวัติ

กีรองโกขึ้นชกมวยสากลครั้งแรกเมื่อ 7 กรกฎาคม พ.ศ. 2543 ชนะน็อค เรนันโต โนเบิลฟรานซา ยก 2 จากนั้น ขึ้นชกชนะเป็นส่วนใหญ่ เคยชกชนะคะแนน แดเนียล ดิโอลัน และเสมอกับอีริค บาร์เซโลนา กีรองโกได้ชิงแชมป์ ABCO รุ่นแบนตัมเวทที่ว่างเมื่อ 8 กรกฎาคม พ.ศ. 2546 แพ้น็อค แสงหิรัญ ลูกบ้านใหญ่ ยก 3 และได้ขึ้นชิงแชมป์ ABCO รุ่นเฟเธอร์เวทที่ว่างอีกเมื่อ 9 กรกฎาคม พ.ศ. 2547 แพ้คะแนน ชลธาร อ.อุกฤษณ์ ไม่ได้แชมป์ หลังจากนั้น กีรองโกขึ้นชกที่ฟิลิปปินส์อีกแค่ครั้งเดียวก็เดินทางไปชกมวยที่ออสเตรเลียระหว่าง พ.ศ. 2547 – 2550 ซึ่งกีรองโกชกแพ้รวด มีชนะครั้งเดียวใน พ.ศ. 2549 ชนะน็อค แมทธิว พอลเลย์ ยก 5  และได้ชิงแชมป์สหพันธ์มวยโลก เอเชียรุ่นซูเปอร์เฟเธอร์เวทเมื่อ 4 กุมภาพันธ์ พ.ศ. 2548 แพ้น็อค ดาเนียล ฮอสกินส์ ยก 10 หลังจากที่ชกแพ้น็อค ลานซ์ คอสเทโล ยก 1 เมื่อ 27 มิถุนายน พ.ศ. 2550 กีรองโกก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ ABCO รุ่นแบนตัมเวท เมื่อ 8 กรกฎาคม 2546 แพ้น็อค แสงหิรัญ ลูกบ้านใหญ่ ยก 3 ที่ กทม.
ชิงแชมป์ ABCO รุ่นเฟเธอร์เวทเมื่อ 9 กรกฎาคม 2547 แพ้คะแนน ชลธาร อ.อุกฤษณ์ ที่สงขลา
ชิงแชมป์ WBF เอเชียแปซิฟิกรุ่นซูเปอร์เฟเธอร์เวทเมื่อ 4 กุมภาพันธ์ 2548 แพ้น็อค ดาเนียล ฮอสกิ้น ยก 10 ที่ ออสเตรเลีย
ไวน์ฝรั่งเศส

ไวน์ฝรั่งเศสมักจะดื่มพร้อมกับอาหาร
ไร่องุ่นในโวน-รอมาเนในบูร์กอญ หมู่บ้านที่เป็นแหล่งผลิตไวน์ราคาแพงที่สุดบางชนิดของฝรั่งเศส
ไวน์ฝรั่งเศส มีการผลิตทั่วทั้งประเทศฝรั่งเศสในปริมาณระหว่าง 50 ถึง 60 ล้านเฮกตาร์ต่อปี หรือ 7–8 พันล้านขวด ฝรั่งเศสเป็นหนึ่งในผู้ผลิตไวน์ที่ใหญ่ที่สุดในโลกร่วมกับภูมิภาคที่ผลิตไวน์ในอิตาลี สเปน และสหรัฐ ไวน์ฝรั่งเศสนั้นเก่าแก่และสามารถย้อนรอยประวัติศาสตร์ไปได้ถึงศตวรรษที่ 6 ก่อนคริสต์ศักราช โดยหลายภูมิภาคของฝรั่งเศสมีประวัติการทำไวน์มาตั้งแต่สมัยโรมัน ไวน์ที่ผลิตมีตั้งแต่ไวน์ราคาแพงที่ส่งขายยังต่างประเทศ ไปจนถึงไวน์ราคาพอประมาณที่มักพบเห็นได้เฉพาะในฝรั่งเศสอย่างไวน์มาร์ญาในช่วงหลังสงคราม
แนวคิดสำคัญสองประการของไวน์ฝรั่งเศสที่ทำให้ไวน์ดีกว่าเดิมได้แก่แนวคิดแตรัวร์ซึ่งเชื่อมโยงลักษณะของไวน์กับสถานที่ที่ปลูกองุ่นและผลิตไวน์ และระบบอาแปลาซียงดอรีฌีนกงโทรเล (อาโอเซ) ซึ่งถูกแทนที่ด้วยระบบอาแปลาซียงดอรีฌีนพรอเตเฌ (อาโอเป) ใน ค.ศ. 2012 กฎอาแปลาซียงกำหนดว่าองุ่นพันธุ์ใดและแนวปฏิบัติในการผลิตไวน์ใดบ้างที่ได้รับการอนุมัติสำหรับการจำแนกประเภทในแต่ละเครื่องหมายแหล่งกำเนิดซึ่งกำหนดตามเขตภูมิศาสตร์ในประเทศฝรั่งเศสและอาจครอบคลุมภูมิภาค หมู่บ้าน หรือไร่องุ่นมากกว่าหนึ่งแห่ง
ฝรั่งเศสเป็นแหล่งกำเนิดขององุ่นหลายสายพันธุ์ (เช่น กาแบร์แนโซวีญง, ชาร์ดอแน, ปีโนนัวร์, โซวีญงบล็อง, ซีรา) ซึ่งปัจจุบันมีการปลูกกันทั่วโลก รวมทั้งเป็นแหล่งกำเนิดวิธีการทำไวน์และรูปแบบของไวน์ซึ่งได้รับการการนำไปใช้ในประเทศอื่น ๆ แม้ว่าผู้ผลิตบางรายจะได้รับประโยชน์จากราคาที่สูงขึ้นและความต้องการไวน์ชื่อดังจากบูร์กอญและบอร์โดที่เพิ่มขึ้นในช่วงไม่กี่ปีที่ผ่านมา แต่อุตสาหกรรมไวน์ของฝรั่งเศสกลับประสบปัญหาการบริโภคที่ลดลงภายในประเทศ ส่วนภายนอกประเทศก็ต้องแข่งขันกับไวน์โลกใหม่จำนวนมาก
ใบอนุญาตประกอบวิชาชีพ

ใบอนุญาตประกอบวิชาชีพ เป็นใบอนุญาตให้สามารถประกอบวิชาชีพนั้น ๆ ตามสาขาที่เรียนมา โดยผู้ที่จะได้รับใบอนุญาตประกอบวิชาชีพจะต้องมีคุณสมบัติตามที่องค์กรออกใบอนุญาตประกอบวิชาชีพกำหนดไว้ ผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้
ใบอนุญาตประกอบวิชาชีพในประเทศไทย

ปัจจุบัน มีวิชาชีพที่ต้องมีใบอนุญาตเพื่อประกอบวิชาชีพ ดังนี้
ใบอนุญาตประกอบโรคศิลปะ ออกโดย กองสถานพยาบาลและการประกอบโรคศิลปะ
ใบอนุญาตประกอบวิชาชีพเวชกรรม ออกโดย แพทยสภา
ใบอนุญาตประกอบวิชาชีพทันตกรรม ออกโดย ทันตแพทยสภา
ใบอนุญาตประกอบวิชาชีพการสัตวแพทย์ ออกโดย สัตวแพทยสภา
ใบอนุญาตประกอบวิชาชีพเภสัชกรรม ออกโดย  สภาเภสัชกรรม
ใบอนุญาตประกอบวิชาชีพการพยาบาลและการผดุงครรภ์ ออกโดย สภาการพยาบาล
ใบอนุญาตประกอบวิชาชีพเทคนิคการแพทย์ ออกโดย สภาเทคนิคการแพทย์
ใบอนุญาตประกอบวิชาชีพกายภาพบำบัด ออกโดย สภากายภาพบำบัด
ใบอนุญาตผู้ประกอบวิชาชีพการแพทย์แผนไทย ออกโดย  สภาการแพทย์แผนไทย
ใบอนุญาตผู้ประกอบวิชาชีพการแพทย์แผนไทยประยุกต์ ออกโดย สภาการแพทย์แผนไทย
ใบอนุญาตประกอบวิชาชีพการสาธารณสุขชุมชน ออกโดย สภาการสาธารณสุขชุมชน
ใบอนุญาตให้เป็นทนายความ ออกโดย สภาทนายความ
ใบอนุญาตประกอบวิชาชีพวิศวกรรมควบคุม ออกโดย สภาวิศวกร
ใบอนุญาตประกอบวิชาชีพสถาปัตยกรรม ออกโดย สภาสถาปนิก
ใบอนุญาตประกอบวิชาชีพทางการศึกษา ออกโดย คุรุสภา
ใบอนุญาตประกอบวิชาชีพวิทยาศาสตร์และเทคโนโลยีควบคุม ออกโดย สภาวิชาชีพวิทยาศาสตร์และเทคโนโลยี
ใบอนุญาตประกอบวิชาชีพบัญชี ออกโดย สภาวิชาชีพบัญชี ในพระบรมราชูปถัมภ์
ใบอนุญาตประกอบวิชาชีพสอบบัญชี ออกโดย สภาวิชาชีพบัญชี ในพระบรมราชูปถัมภ์
ใบประกอบวิชาชีพสังคมสงเคราะห์ ออกโดย สภาวิชาชีพสังคมสงเคราะห์
ใบอนุญาตวิชาชีพพนักงานรักษาความปลอดภัย สำนักงานตำรวจแห่งชาติ
ใบอนุญาตขับขี่สาธารณะ
แยกสามกอง

| --- | --- |
ชื่ออักษรไทย: สามกอง
ที่ตั้ง: ตำบลรัษฎา อำเภอเมืองภูเก็ต จังหวัดภูเก็ต
ทิศทางการจราจร
↑: ถนนสายเลี่ยงเมืองภูเก็ต » พังงา ต่อไปยังแยกบางคู
→: ถนนเยาวราช » ภูเก็ต 
↓: ถนนสายเลี่ยงเมืองภูเก็ต » ห้าแยกฉลอง  ต่อไปยังแยกดาราสมุทร
←: ไปทางหลวงแผ่นดินหมายเลข 4029
สี่แยกสามกอง ตั้งอยู่บนจุดตัดของทางหลวงแผ่นดินหมายเลข 4024   และ ถนนเยาวราช  ที่ตำบลรัษฎา อำเภอเมืองภูเก็ต จังหวัดภูเก็ต
ไอเฟล

ไอเฟล อาจหมายถึง
หอไอเฟล หอคอยโครงสร้างเหล็กในกรุงปารีส
กุสตาฟ ไอเฟล สถาปนิกผู้ก่อสร้างหอไอเฟล
ไอเฟล (เมือง) (Eifel) เขตการปกครองในประเทศเยอรมนี
ภาษาไอเฟล ภาษาโปรแกรมคอมพิวเตอร์ลักษณะOOP
ไอเฟล 65 (Eiffel 65) วงดนตรีจากอิตาลี
ไอเฟล (วงดนตรี) วงดนตรีในประเทศไทย
แผ่นดินไหวที่ซานฟรานซิสโก ค.ศ. 1906

| --- | --- |
EurekaDunsmuirChicoTruckeeSanta RosaSalinasBakersfieldFresnoPaso RoblesSanta MonicaIndio
เวลาสากลเชิงพิกัด: 1906-04-18 13:12:27
รหัสเหตุการณ์ ISC: 16957905
USGS-ANSS: ComCat
วันที่ท้องถิ่น: 18 เมษายน ค.ศ. 1906 (1906-04-18)
เวลาท้องถิ่น: 5:12 a.m. (PST)
ขนาด: 7.9 Mw
ความลึก: 5 ไมล์ (8.0 กิโลเมตร)
ศูนย์กลาง: 37°45′N 122°33′W﻿ / ﻿37.75°N 122.55°W﻿ / 37.75; -122.55
รอยเลื่อน: San Andreas Fault
ประเภท: ตามแนวระดับ
พื้นที่ที่ได้รับผลกระทบ: North Coast   San Francisco Bay Area   Central Coast  สหรัฐ
ระดับความรุนแรงที่รู้สึกได้: XI (สุดขีด) 
สึนามิ: มี
ผู้ประสบภัย: 700–3,000+
แผ่นดินไหวที่ซาน ฟรานซิสโก ค.ศ. 1906 เกิดขึ้นที่แคลิฟอเนียตอนเหนือเมื่อเวลา 5:12 น. วันที่ 18 เมษายน มีมาตราขนาดโมเมนต์อยู่ที่ 7.9 และมาตราเมร์กัลลีอยู่ที่ระดับ XI (อันตราย). สามารถรู้สึกได้ตั้งแต่เมืองยูเรก้าทางเหนือ จนถึงSalinas Valley ทางใต้ หลังจากนั้นมีไฟไหม้ครั้งใหญ่เป็นเวลาหลายวัน ผลที่เกิดขึ้นทำให้มากกว่า 3,000 คนเสียชีวิต และมากกว่า 80% ของเมืองซานฟรานซิสโกถูกทำลาย
แหล่งข้อมูลอื่น

The Great 1906 San Francisco Earthquake เก็บถาวร 2017-02-11 ที่ เวย์แบ็กแมชชีน – United States Geological Survey
แผ่นดินไหวที่ซานฟรานซิสโก ค.ศ. 1906 ที่เว็บไซต์ Curlie
The 1906 Earthquake and Fire – National Archives
Before and After the Great Earthquake and Fire: Early Films of San Francisco, 1897–1916 – American Memory at the Library of Congress
A geologic tour of the San Francisco earthquake, 100 years later – American Geological Institute
The Great 1906 Earthquake and Fire – Virtual Museum of the City of San Francisco website
The Great 1906 Earthquake and Fire เก็บถาวร 2011-08-27 ที่ เวย์แบ็กแมชชีน – Bancroft Library
Mark Twain and the San Francisco Earthquake[ลิงก์เสีย] – Shapell Manuscript Foundation
Several videos of the aftermath – Internet Archive
San Francisco Earthquake and Fire, April 18, 1906
Seismographs of the earthquake taken from the Lick Observatory from the Lick Observatory Records Digital Archive, UC Santa Cruz Library's Digital Collections เก็บถาวร 2015-06-11 ที่ เวย์แบ็กแมชชีน
Timeline of the San Francisco Earthquake April 18 – 23, 1906 เก็บถาวร 2016-03-03 ที่ เวย์แบ็กแมชชีน – The Virtual Museum of the City of San Francisco
JB Monaco Photography – Photographic account of earthquake and fire aftermath from well-known North Beach photographer
Tsunami Record from the Great 1906 San Francisco Earthquake – USGS
The The International Seismological Centre has a bibliography and authoritative data for this event.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  อาร์เจนตินา  อิสราเอล  สหรัฐ  ญี่ปุ่น
ไวน์ (ซอฟต์แวร์)

| --- | --- |

winecfg configures Wine
ผู้ออกแบบ: Bob Amstadt, Eric Youngdale
นักพัฒนา: Wine authors (1,755)
วันที่เปิดตัว: 4 กรกฎาคม 1993; 31 ปีก่อน (1993-07-04)

รุ่นเสถียร: 9.0     / 16 มกราคม 2024
 
ที่เก็บข้อมูล: gitlab.winehq.org/wine/wine
ภาษาที่เขียน: C
ระบบปฏิบัติการ:  Linux  FreeBSD  ReactOS (for Windows app and driver compatibility)  macOS (10.8 – 10.14) (development)  Android (experimental) 
แพลตฟอร์ม: IA-32, x86-64, ARM
ภาษา: Multilingual
ประเภท: Compatibility layer
สัญญาอนุญาต: LGPL-2.1-or-later
เว็บไซต์: winehq.org
ไวน์ (Wine)  เป็นเลเยอร์ความเข้ากันได้แบบเสรีและโอเพนซอร์สที่ช่วยให้โปรแกรมประยุกต์และวิดีโอเกมที่พัฒนาขึ้นสำหรับไมโครซอฟท์ วินโดวส์สามารถทำงานบนระบบปฏิบัติการแบบเสมือนยูนิกซ์ได้ นักพัฒนาสามารถคอมไพล์โปรแกรมประยุกต์วินโดวส์กับ WineLib เพื่อช่วยย้ายแอพพลิเคชั่นเหล่านั้นไปยังระบบที่เหมือนยูนิกซ์ ไวน์สร้างขึ้นมาด้วยวิธีการทดสอบวิศวกรรมย้อนกลับแบบกล่องดำโดยส่วนใหญ่ เพื่อหลีกเลี่ยงปัญหาลิขสิทธิ์ ไม่มีการจำลองโค้ด หรือการจำลองเสมือนเกิดขึ้น ไวน์ได้รับการพัฒนาสำหรับลินุกซ์และแมคโอเอสเป็นหลัก
ในปี 2007 การสำรวจโดย desktoplinux.com ระบุว่าจากผู้ใช้เดสก์ท็อป ลินุกซ์จำนวน 38,500 ราย 31.5% ของผู้ตอบแบบสอบถามรายงานว่าใช้ไวน์เพื่อเรียกใช้โปรแกรมประยุกต์วินโดวส์ จำนวนส่วนใหญ่นี้มีขนาดใหญ่กว่าโปรแกรมการจำลองเสมือน x86ทั้งหมดรวมกัน และมากกว่า 27.9% ที่รายงานว่าไม่ได้ใช้งานโปรแกรมประยุกต์วินโดวส์
แหล่งข้อมูลอื่น

เว็บไซต์ทางการ
แม่แบบ:Unix–Windows interoperability
โรดวอริเออร์ฮอว์ก

| โรดวอร์ริเออร์ ฮอว์ก |
| --- | --- |
ฮอว์ก(ซ้าย)กับแอนิมอล
เกิด: ไมเคิลส์ เจมส์ เฮคสแตรนด์ 12 กันยายน ค.ศ. 1957(1957-09-12) ชิคาโก, รัฐอิลลินอย
เสียชีวิต: 19 ตุลาคม ค.ศ. 2003(2003-10-19) (46 ปี) Indian Rocks Beach, Florida
ประวัติมวยปล้ำอาชีพ
ชื่อบนสังเวียน: ครัชเชอร์ วอนแฮย์ก โรดวอร์ริเออร์ ฮอว์ก ฮอว์ก ฮอว์กวอร์ริเออร์
ส่วนสูง: 6 ft 3 in (1.91 m)
น้ำหนัก: 275 lb (125 kg)
มาจาก: ชิคาโก, รัฐอิลลินอย
ฝึกหัดโดย: เอ็ดดี้ ชาร์กกี้
เปิดตัว: 6 มิถุนายน 1983
ไมเคิลส์ เจมส์ เฮคสแตรนด์ (Michael James Hegstrand) เกิด 12 กันยายน ค.ศ. 1957 เป็นนักมวยปล้ำอาชีพชาวอเมริกันอดีตนักมวยปล้ำของสมาคม WWF/E ในชื่อที่รู้จักกันดี โรดวอร์ริเออร์ ฮอว์ก (Road Warrior Hawk) เคยจับคู่แทกทีมกับโรดวอริเออร์แอนิมอล ในนามของเดอะโรดวอร์ริเออส์ หรือ เลเจียนออฟดูม ปัจจุบันได้เสียชีวิตลงเมื่อวันที่ 19 ตุลาคม ค.ศ. 2003 และได้รับบรรจุชื่อเข้าสู่หอเกียรติยศดับเบิลยูดับเบิลยูอี ประจำปี 2011 ในนามโรดวอร์ริเออส์
ผลงาน

All Japan Pro Wrestling
NWA International Tag Team Championship (1 time) – with Road Warrior Animal
International Wrestling Superstars
IWS World Tag Team Championship (1 time) – with Road Warrior Animal
American Wrestling Association
AWA World Tag Team Championship (1 time) – with Road Warrior Animal
Catch Wrestling Association
CWA World Heavyweight Championship (1 time)
Fighting World of Japan Pro Wrestling
World Japan Tag Team Championship (1 time) – with Road Warrior Animal
Georgia Championship Wrestling
NWA National Tag Team Championship (4 times) – with Road Warrior Animal
i-Generation Superstars of Wrestling
i-Generation Tag Team Championship (2 times) – with Road Warrior Animal
Independent Pro Wrestling
IPW Tag Team Championship (1 time) – with Road Warrior Animal
Jim Crockett Promotions / World Championship Wrestling
NWA World Six-Man Tag Team Championship (3 times) – with Road Warrior Animal and Dusty Rhodes (2) and Road Warrior Animal and Genichiro Tenryu (1)1
NWA World Tag Team Championship (Mid-Atlantic version) (1 time) – with Road Warrior Animal2
Iron Team Tournament (1989) – with Road Warrior Animal
Jim Crockett, Sr. Memorial Cup (1986) – with Road Warrior Animal
Mid-Eastern Wrestling Federation
MEWF Tag Team Championship (1 time) – with Ultimate Comet
Midwest Territorial Wrestling
MTW Tag Team Championship (1 time) – with Bobo Brazil, Jr.
National Wrestling Alliance
NWA Hall of Fame (Class of 2012)
New Japan Pro Wrestling
IWGP Tag Team Championship (2 times) – with Power Warrior
Professional Championship Wrestling (Texas)
PWC Tag Team Championship (1 time) – with Road Warrior Animal
Professional Wrestling Hall of Fame and Museum
(Class of 2011) (As a member of the Road Warriors)
Pro Wrestling Illustrated
PWI Tag Team of the Year (1983–1985, 1988) with Road Warrior Animal
PWI Feud of the Year (1987) with Road Warrior Animal and The Super Powers (Dusty Rhodes and Nikita Koloff) vs. The Four Horsemen (Ric Flair, Arn Anderson, Tully Blanchard, and Lex Luger)
PWI ranked him #1 out of the 100 best tag teams of the "PWI Years" with Road Warrior Animal as The Road Warriors in 2003.
PWI ranked him #47 of the top 500 singles wrestlers of the "PWI Years" in 2003
Super World of Sports
One Night Tag Team Tournament (1990) - with Road Warrior Animal
Tokyo Sports
Special Foreigner Award (1985) with Road Warrior Animal
World Wrestling Federation/ WWE
WWF Tag Team Championship (2 times) – with Road Warrior Animal
WWE Hall of Fame (Class of 2011)
Wrestling Observer Newsletter awards
Rookies of the Year award (1983) with Road Warrior Animal
Tag Team of the Year (1984) with Road Warrior Animal
Wrestling Observer Newsletter Hall of Fame (Class of 1996)
1The Road Warriors reign with the NWA World Six-Man Tag Team Championship, with Genichiro Tenryu, began December 7, 1988 after Ted Turner's purchase of Mid-Atlantic Championship Wrestling from Jim Crockett, Jr. and having it renamed World Championship Wrestling.
2Hawk and Animal's reign with this championship also happened after Ted Turner bought and renamed the promotion. However, it took place before the title was renamed the WCW World Tag Team Championship.
แหล่งข้อมูลอื่น

โรดวอริเออร์ฮอว์ก ที่ WWE.com
Professional Wrestling Hall of Fame Profile เก็บถาวร 2011-11-06 ที่ เวย์แบ็กแมชชีน
โรดวอริเออร์ฮอว์ก ที่ไฟน์อะเกรฟ
Road Warrior Hawk ที่อินเทอร์เน็ตมูวีเดตาเบส
เซมากลูไทด์
การใช้ทางการแพทย์

เซมากลูไทด์ ใช้เป็นส่วนเสริมของการรับประทานอาหารและการออกกำลังกาย เพื่อปรับการควบคุมระดับน้ำตาลในเลือดในผู้ใหญ่ที่เป็นเบาหวานชนิดที่ 2
สูตรการใช้เซมากลูไทด์ในขนาดสูงระบุว่าเป็นส่วนเสริมของอาหารและการออกกำลังกายเพื่อควบคุมน้ำหนักในระยะยาวในผู้ใหญ่ที่เป็นโรคอ้วน (เริ่มจากค่าดัชนีมวลกาย (BMI) ≥ 30 กก./ตารางเมตร) หรือผู้ที่มีน้ำหนักเกิน (เริ่มจากค่าดัชนีมวลกาย ≥ 27 กก./ตารางเมตร) และผู้มีโรคร่วมที่เกี่ยวข้องกับน้ำหนักอย่างน้อยหนึ่งรายการ
ผลไม่พึงประสงค์

ผลข้างเคียงที่อาจเกิดขึ้น ได้แก่ อาการคลื่นไส้ ท้องเสีย อาเจียน ท้องผูก ปวดท้อง ปวดศีรษะ เหนื่อยล้า อาหารไม่ย่อย/แสบร้อนกลางอก เวียนศีรษะ แน่นท้อง เรอ ภาวะน้ำตาลในเลือดต่ำ (hypoglycemia) ในผู้ป่วยเบาหวานชนิดที่สองอาจมีอาการท้องอืด กระเพาะและลำไส้อักเสบ และโรคกรดไหลย้อน (gastroesophageal reflux disease, GERD)
ข้อห้ามใช้

ข้อมูลจากการศึกษาในสัตว์ทดลองของภาวะต่อมไทรอยด์โตชนิดเซลล์พาราฟอลลิคูลา (C-cell) ที่ใช้ GLP-1 บ่งชี้ว่าห้ามใช้ยาในผู้ที่มีประวัติส่วนตัวหรือประวัติครอบครัวเป็นมะเร็งของเนื้อเยื่อเกี่ยวพันของต่อมไทรอยด์ (medullary thyroid carcinoma) หรือมีเนื้องอกของต่อมไร้ท่อหลายต่อมชนิดที่ 2 (multiple endocrine neoplasia type 2)
กลไกการออกฤทธิ์

เซมากลูไทด์เป็นตัวกระตุ้นตัวรับเปปไทด์คล้ายกลูคากอนชนิดที่ 1 ด้วยการเลียนแบบการทำงานที่เพิ่มขึ้นของ GLP-1 ซึ่งเป็นฮอร์โมนในกลุ่มอินเครทิน (incretin) ที่จะทำให้มีการผลิตอินซูลินซึ่งเป็นฮอร์โมนที่ช่วยลดระดับน้ำตาลในเลือดเพิ่มขึ้น นอกจากนี้ยังดูเหมือนว่าจะช่วยเพิ่มการเจริญของเซลล์เบตาในตับอ่อน ซึ่งมีหน้าที่ในการผลิตและปล่อยอินซูลิน นอกจากนี้ยังยับยั้งการผลิตกลูคากอน ซึ่งเป็นฮอร์โมนที่เพิ่มกระบวนการไกลโคจีโนไลซิส (glycogenolysis, การปลดปล่อยคาร์โบไฮเดรตที่เก็บไว้ออกจากตับ) และกระบวนการกลูโคโนเจเนซิส (gluconeogenesis, การสร้างกลูโคส) ช่วยลดการบริโภคอาหารโดยการลดความอยากอาหารและทำให้การย่อยอาหารในกระเพาะอาหารช้าลง ช่วยลดไขมันในร่างกาย
โครงสร้างและเภสัชวิทยา

เซมากลูไทด์มีคุณสมบัติทางเคมีคล้ายคลึงกับ GLP-1 ของมนุษย์ โดยกรดอะมิโนหกตัวแรกของ GLP-1 หายไป การแทนที่เกิดขึ้นที่ตำแหน่ง 8 และ 34 ของ GLP (ตำแหน่งเซมากลูไทด์ 2 และ 28) โดยที่อะลานีนและไลซีนถูกแทนที่ด้วยกรด 2-อะมิโนไอโซบิวทีริก (2-aminoisobutyric acid) และอาร์จินีน ตามลำดับ การแทนที่อะลานีนเป็นการป้องกันการสลายทางเคมีโดยเอนไซม์ไดเพปติดิล เพปทิเดส-4 (dipeptidyl peptidase-4) ไลซีนที่ตำแหน่ง GLP 26 (ตำแหน่งเซมากลูไทด์ 20) มีสายโซ่ยาวเชื่อมอยู่ซึ่งปิดท้ายด้วยสายอะตอมคาร์บอน 17 อะตอมและหมู่คาร์บอกซิลหนึ่งหมู่ ซึ่งจะเพิ่มการจับกันของยากับโปรตีนอัลบูมินในเลือด ช่วยให้สามารถอยู่ในระบบไหลเวียนโลหิตได้นานขึ้น
ครึ่งชีวิตของเซมากลูไทด์ในเลือดคือประมาณเจ็ดวัน (165–184 ชั่วโมง) สามารถให้ยาโดยการฉีดเข้าชั้นใต้ผิวหนังหรือรับประทาน
ประวัติ

การวิจัยเซมากลูไทด์ได้ทำการทดลองทางคลินิกระยะที่ 2 ในเดือนมิถุนายน พ.ศ. 2551
ใน พ.ศ. 2555 ทีมนักวิจัยของบริษัทโนโว นอร์ดิสค์ ได้พัฒนาวิธีการรักษาโรคเบาหวานด้วยเซมากลูไทด์ โดยให้ยาสัปดาห์ละครั้ง ซึ่งเป็นทางเลือกที่ออกฤทธิ์นานกว่าลิรากลูไทด์ (liraglutide) และได้รับการตั้งชื่อทางการค้าว่า Ozempic การทดลองทางคลินิกเริ่มในเดือนมกราคม พ.ศ. 2559 และสิ้นสุดในเดือนพฤษภาคม พ.ศ. 2560
ในเดือนมีนาคม พ.ศ. 2564 การทดลองระยะที่ 3 แบบสุ่ม มีกลุ่มควบคุม อำพรางสองฝ่าย ในผู้ใหญ่ 1,961 รายที่มีดัชนีมวลกาย 30 ขึ้นไป ได้มีการกำหนดการรักษาด้วยการฉีดเซมากลูไทด์ใต้ผิวหนังสัปดาห์ละครั้งหรือให้ยาหลอกในอัตราส่วน 2:1 ร่วมกับการปรับเปลี่ยนพฤติกรรมการดำเนินชีวิต การทดลองทำขึ้นในพื้นที่ 129 แห่งของ 16 ประเทศในเอเชีย ยุโรป อเมริกาเหนือ และอเมริกาใต้ ร้อยละของการเปลี่ยนแปลงเฉลี่ยของน้ำหนักตัวในสัปดาห์ที่ 68 ในกลุ่มเซมากลูไทด์อยู่ที่ −14.9% เทียบกับในกลุ่มยาหลอกอยู่ที่ −2.4%  โดยประมาณความแตกต่างในการรักษาอยู๋ที่ −12.4 จุดร้อยละ (95% CI, −13.4 ถึง −11.5)
การทบทวนการรักษาโรคอ้วนใน พ.ศ. 2565 พบว่าเซมากลูไทด์และเทอร์เซพาไทด์ (ซึ่งมีกลไกการออกฤทธิ์ทับซ้อนกัน) มีแนวโน้มที่ดีกว่ายาลดความอ้วนชนิดก่อน ๆ แม้ว่าจะมีประสิทธิภาพน้อยกว่าการผ่าตัดลดความอ้วนก็ตาม
สังคมและวัฒนธรรม > สถานะทางกฎหมาย

มีการยื่นคำร้องจดทะเบียนยาใหม่ (NDA) กับสำนักงานคณะกรรมการอาหารและยาสหรัฐ (FDA) ในเดือนธันวาคม พ.ศ. 2559 และในเดือนตุลาคม พ.ศ. 2560 คณะกรรมการที่ปรึกษา FDA ได้ให้การอนุมัติ
ในเดือนธันวาคม พ.ศ. 2560 ยาฉีดที่มีตราสินค้า Ozempic ได้รับการอนุมัติให้ใช้กับผู้ป่วยโรคเบาหวานในสหรัฐ และในเดือนมกราคม พ.ศ. 2561ได้รับการอนุมัติในแคนาดา
มีการอนุมัติให้ใช้ในสหภาพยุโรปในเดือนกุมภาพันธ์ พ.ศ. 2561 ในเดือนมีนาคม พ.ศ. 2561 ได้รับการอนุมัติในญี่ปุ่น และในเดือนสิงหาคม พ.ศ. 2562 มีการอนุมัติในออสเตรเลีย
ในเดือนกันยายน พ.ศ. 2562 ยาในแบบรับประทานที่มีตราสินค้า Rybelsus ได้รับการอนุมัติให้ใช้ทางการแพทย์ในสหรัฐ และในสหภาพยุโรปในเดือนเมษายน พ.ศ. 2563
ยาฉีดในขนาดสูงที่จำหน่ายภายใต้ตราสินค้า Wegovy ได้รับการอนุมัติจากสำนักงานคณะกรรมการอาหารและยาสหรัฐในเดือนมิถุนายน พ.ศ. 2564 ให้เป็นยาลดความอ้วนโดยการควบคุมน้ำหนักระยะยาวในผู้ใหญ่ ในเดือนพฤศจิกายน พ.ศ. 2564 คณะกรรมการด้านผลิตภัณฑ์ยาสําหรับใช้ในมนุษย์ (Committee for Medicinal Products for Human Use, CHMP) ขององค์การยาแห่งสหภาพยุโรป (European Medicines Agency, EMA) อนุญาตในการวางจำหน่ายยา Wegovy แก่บริษัทโนโว นอร์ดิสค์ ในเดือนมกราคม พ.ศ. 2565 Wegovy ได้รับการอนุมัติให้ใช้ทางการแพทย์ในสหภาพยุโรป
ในเดือนมกราคม พ.ศ. 2566 ฉลากของ Rybelsus ได้รับการปรับปรุงเพื่อแสดงว่าสามารถใช้เป็นการรักษาทางเลือกแรกสำหรับผู้ใหญ่ที่เป็นเบาหวานชนิดที่ 2 ได้
สังคมและวัฒนธรรม > เศรษฐกิจ

ใน พ.ศ. 2565 ยาฉีด Wegovy มีราคาขายปลีกในสหรัฐอเมริกาอยู่ที่ 1,349.02 ดอลลาร์ต่อเดือน ตามรายงานของหนังสือพิมพ์ เดอะนิวยอร์กไทม์ ได้วิจารณ์ว่าเนื่องจากค่าใช้จ่ายที่สูงสำหรับผู้คนส่วนใหญ่ "ผู้ที่ได้รับประโยชน์สูงสุดจากการลดน้ำหนักอาจไม่สามารถซื้อยาราคาแพงเช่นนั้นได้"
ในสหราชอาณาจักร เซมากลูไทด์มีจำหน่ายตามใบสั่งยาของบริการสาธารณสุขแห่งชาติ (NHS) สำหรับโรคเบาหวานและโรคอ้วน โดยมีค่าใช้จ่ายเล็กน้อยหรือไม่มีค่าใช้จ่ายสำหรับผู้ป่วย แต่จำกัดการรักษาเป็นเวลาเพียงสองปีเท่านั้น
จากความต้องการที่สูงทำให้เกิดการขาดแคลนอุปทานของยาฉีด Wegovy ใน พ.ศ. 2566 ค่าใช้จ่ายที่สูงของยา Ozempic ทำให้บริษัทประกันสุขภาพบางแห่งทำการสอบสวนและปฏิเสธที่จะคุ้มครองคนไข้จากการที่บริษัทพิจารณาว่าไม่มีหลักฐานเพียงพอที่จะสนับสนุนการวินิจฉัยว่าผู้ป่วยเป็นโรคเบาหวาน (โดยกล่าวหาว่าเป็นการใช้ยานอกข้อบ่งใช้เพื่อการลดน้ำหนัก)
การวิจัย

รายงานใน พ.ศ. 2564 พบว่าเซมากลูไทด์ด้อยกว่าเทอร์เซพาไทด์ (tirzepatide ในชื่อทางการค้า Mounjaro) เมื่อใช้สัปดาห์ละครั้ง โดยเป็นการรักษาเสริมกับการใช้เมตฟอร์มินในผู้ป่วยเบาหวานชนิดที่ 2 (SURPASS-2) ในทั้งจุดสิ้นสุดของการลดลงของไกลโคไซเลตฮีโมโกลบิน (HbA1c) และการลดลงของน้ำหนักตัว โดยมีข้อมูลความปลอดภัยโดยรวมใกล้เคียงกัน
การวิเคราะห์อภิมานใน พ.ศ. 2557 พบว่าเซมากลูไทด์อาจมีประสิทธิภาพในการลดภาวะเอนไซม์ทรานซามิเนสสูง (transaminitis) และปรับปรุงลักษณะที่สังเกตได้ทางรังสีวิทยาบางประการของโรคไขมันพอกตับที่เกี่ยวข้องกับการเผาผลาญผิดปกติ (MAFLD) ฐานข้อมูลของระบบประกันสุขภาพแห่งชาติฝรั่งเศสเคยแนะนำการใช้ตัวกระตุ้นตัวรับเปปไทด์คล้ายกลูคากอนชนิดที่ 1 เป็นเวลา 1–3 ปี เช่น อีเซนาไทด์ (exenatide), ลิรากลูไทด์ (liraglutide) และดูลากลูไทด์ (dulaglutide) อาจเชื่อมโยงกับการเกิดมะเร็งต่อมไทรอยด์ที่เพิ่มขึ้น ซึ่งเซมากลูไทด์อยู่ในกลุ่มยาประเภทเดียวกัน ในการวิเคราะห์อภิมานที่เกี่ยวข้องกับข้อมูลจากการทดลองแบบสุ่มมีกลุ่มควบคุม 37 รายการและการศึกษาในสถานการณ์จริง 19 รายการ (ผู้ป่วย 46,719 ราย) นายแพทย์ทีป ทัตตา (दीप दत्ता) และคณะผู้เขียนรายงาน ยืนยันด้วยหลักฐานที่น่าเชื่อถือว่าการใช้เซมากลูไทด์นานกว่า 18 เดือนไม่เกี่ยวข้องกับความเสี่ยงที่เพิ่มขึ้นของโรคมะเร็งชนิดใด ๆ
ในเดือนกรกฎาคม พ.ศ. 2566 องค์การยาแห่งไอซ์แลนด์รายงานกรณีผู้ป่วยที่มีความคิดฆ่าตัวตาย 2 กรณี และกรณีการทำร้ายตัวเองของผู้ใช้ยาฉีด 1 กรณี การประเมินความปลอดภัยจะพิจารณาจากยา Ozempic, Wegovy, Saxenda และยาที่คล้ายกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เซมากลูไทด์
MedlinePlus. Semaglutide.
ยาฉีดใต้ผิวหนัง Ozempic รูปปากกาจำหน่ายในประเทศจีน
ไซเบอร์ซันเดย์ (2006)

ไซเบอร์ซันเดย์ (2006) (Cyber Sunday (2006)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 5 พฤศจิกายน ค.ศ. 2006 ณ สนามยูเอสแบงค์อารีนา ในเมืองซินซินแนติ, รัฐโอไฮโอ สหรัฐอเมริกา ซึ่งเป็นรายการในลำดับรายการไซเบอร์ซันเดย์ครั้งที่ 2 โดยแสดงนักมวยปล้ำจากรอว์ ,สแมคดาวน์ และอีซีดับเบิลยู ในรายการนี้มีการแข่งขันปล้ำกัน 7 รายการด้วยกัน โดยศึกนี้จะเปิดโอกาศให้คนดูจากทางบ้านสามารถโหวตใครจะเจอกับใคร แมทช์ไหนได้
ผลการปล้ำ/แมทช์การปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |

| ก่อนรายการ | Super Crazy ชนะ Rob Conway | แมทช์การปล้ำเดี่ยว | 03:26 |
| 1 | Umaga (พร้อมด้วย Armando Alejandro Estrada) ชนะ Kane | แมทช์การปล้ำเดี่ยว | 08:39 |
| 2 | Cryme Tyme (JTG และShad Gaspard) ชนะ The Highlanders (Robbie และRory McAllister), Charlie Haas และViscera, และLance Cade and Trevor Murdoch | แมทช์การปล้ำแทกทีมเท็กซัสทอร์นาโด | 04:28 |
| 3 | Jeff Hardy (c) ชนะ Carlito | แมทช์การปล้ำเดี่ยว เพื่อชิงแชมป์WWE Intercontinental Championship | 13:21 |
| 4 | Rated-RKO (Edge และRandy Orton) ชนะ D-Generation X (Triple H และShawn Michaels) | แมทช์การปล้ำแทกทีม โดยมีEric Bischoff เป็นกรรมการพิเศษ | 18:11 |
| 5 | Lita ชนะ Mickie James | แมทช์การปล้ำลัมเบอร์จิลล์ เพื่อชิงแชมป์WWE Women's Championship จากตำแหน่งว่าง | 08:07 |
| 6 | Ric Flair และRoddy Piper (พร้อมด้วย Dusty Rhodes และSgt. Slaughter) ชนะ The Spirit Squad (Kenny และMikey) (c) (พร้อมด้วย Johnny, Nicky และMitch) | แมทช์การปล้ำแทกทีม เพื่อชิงแชมป์World Tag Team Championship | 06:55 |
| 7 | King Booker (c) (พร้อมด้วย Queen Sharmell) ชนะ John Cena และThe Big Show | แมทช์การปล้ำสามเส้า เพื่อชิงแชมป์World Heavyweight Championship | 21:05 |
(c) – หมายถึง เป็นแชมป์อยู่ก่อนเริ่มการแข่งขัน
ดูเพิ่ม

ดับเบิลยูดับเบิลยูอี ไซเบอร์ซันเดย์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Cyber Sunday website
| ด ค กรายการเพย์-เพอร์-วิวของดับเบิลยูดับเบิลยูอีในปี 2006 |
| --- | --- |
 นิวเยียร์สเรโวลูชั่น  รอยัลรัมเบิล  โนเวย์เอาท์  เรสเซิลเมเนีย ครั้งที่ 22  แบคแลช  จัดจ์เมนท์เดย์  อีซีดับเบิลยู วันไนท์สแตนด์  เวนเจินส์  เดอะเกรทอเมริกันแบช  ซัมเมอร์สแลม  อันฟอร์กิฟเว่น  โนเมอร์ซี่  ไซเบอร์ซันเดย์  เซอร์ไวเวอร์ซีรีส์  ดีเซมเบอร์ทูดิสเมมเบอร์  อาร์มาเกดดอน
ไครูล อานัวร์ โมฮัมหมัด

ไครูล อานัวร์ โมฮัมหมัด
ไครูล อานัวร์ โมฮัมหมัด: imago
ข้อมูลอย่างเป็นทางการ
:
สมาคม
ไครูล อานัวร์ โมฮัมหมัด (เกิด 22 กันยายน ค.ศ. 1991 ที่รัฐตรังกานู) เป็นนักยิงธนูชาวมาเลเซีย เข้าร่วมการแข่งขันทีมชาติในปี ค.ศ. 2011 ไครูลเข้ารร่วมการแข่งขันเอเชียนเกมส์ ค.ศ. 2014 ได้เหรียญเงิน ซีเกมส์ ค.ศ. 2013 และ 2015 ได้เหรียญทอง
แหล่งข้อมูลอื่น

Evans, Hilary; Gjerde, Arild; Heijmans, Jeroen; Mallon, Bill;  และคณะ. "ไครูล อานัวร์ โมฮัมหมัด". Olympics at Sports-Reference.com. Sports Reference LLC. คลังข้อมูลเก่าเก็บจากแหล่งเดิมเมื่อ 2016-12-04.